|  |
| --- |
| **BIOLÓGIATANÁR** |

# Képzési forma, munkarend: mesterképzés, nappali és levelező munkarend

# Képzési idő: 2-5 félév

**Felvételi követelmény:** motivációs beszélgetés

# Az oklevélben szereplő szakképzettség megnevezése: okleveles biológiatanár

# A képzés célja: Az alapfokozaton vagy más felsőfokú végzettség keretében szerzett szakképzettségre, illetőleg ismeretekre alapozva a közoktatásban, a szakképzésben és a felnőttképzésben az oktatási, pedagógiai kutatási, tervezési és fejlesztési feladatokra, továbbá a tanulmányok doktori képzésben történő folytatására való felkészítés.

# A képzés sajátosságai: a fő hangsúlyt a szakmai ismeretek felfrissítése, az elmúlt évtized legfontosabb eredményeinek értelmezése mellett a legmodernebb oktatási módszerek megismertetésére a biológia tanításában való alkalmazásuk speciális lehetőségeinek bemutatására fekteti. Célja a biológia megszerettetésére szakmailag és módszertanilag felkészült tanárok képzése. A tananyagba integráltan bemutatja a karon folyó legfontosabb szakmai és szakmódszertani kutatások releváns eredményeit.

# Nyelvi követelmények: a mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

# Továbbtanulási lehetőségek, doktori képzés: tehetséges hallgatóink számára igénybe kívánjuk venni az EKF TTK által biztosított gyakornoki programot, melynek során a képzések befejezése után is lehetőségük marad hallgatóként elkezdett kutatásaik kiteljesítésére. Ezen kívül legtehetségesebb hallgatóink számára a külföldi tanulásra is meg van a lehetőség működő ERASMUS együttműködéseinken keresztül.

Jelenleg az ELTE és a Debreceni Egyetem, valamint a Szent István Egyetem és Szegedi Tudományegyetem biológia tanszékeivel meglevő kapcsolatok keretében az MA diplomásainkat tovább segítjük az érdeklődésüknek megfelelő, produktív témavezetőkhöz illetve Doktori Iskolákba.

# Elhelyezkedési esélyek és lehetőségek: hazánk Európai Unióhoz való csatlakozásával az egyes személyek és közösségek működési területe kitágult. A megváltozó közegben való eligazodás megnöveli a biológiai kompetenciák iránti igényt, ugyanakkor a biológia felértékelődött az utóbbi időben, mivel jelentős szerepet játszik globális környezeti problémák megoldásában és kezelésében. A közoktatásban dolgozó biológiatanárok kulcsszerepet játszanak a modern biológiai és környezeti szemlélet generációkon átívelő kialakításában.

A végzett biológiatanároknak elhelyezkedési lehetőségei vannak az általános és középiskolai képzésben, továbbá a biológiával, mezőgazdasággal kapcsolatos szakképzésben és felnőttképzésben. A biológia, mint közismereti tárgy évszázadok óta integráns része a közoktatásnak, a folyamatosan megújuló ismeretanyagok következtében ugyanakkor a közoktatásban dolgozó biológiatanárok képzése/átképzése is elengedhetetlen.